Prometno-tehnička škola

Šibenik

**UPUTE UČENICIMA ZA IZRADU I OBRANU ZAVRŠNOG RADA**

Završni rad se sastoji od izradbe ZR i obrane ZR. Učenik obavlja izradbu ZR tijekom zadnje nastavne godine, pod stručnim vodstvom nastavnika stručnog predmeta (mentora). Tijekom izrade ZR, učenik je dužan redovito se konzultirati s mentorom koji mu je na raspologanju virtualno – on line.

Nakon odabira teme, mentor je dužan savjetodavno pomoći učeniku, te s njim razraditi teze, preporučiti osnovnu literaturu i uputiti ga izradi završnog rada, te kako ga dokumentirati (slike, prikazi, obrasci i sl.)

**PISANI DIO IZRADBE ZAVRŠNOG RADA treba imati ove elemente:**

1. **Naslovnica stranica**

 Škola, naslov teme, program, podatci o učeniku i mentoru

1. **Sadržaj**

Naslovi i podnaslovi s pripadajućim brojem stranice

* **Uvod**
* **Razrada ( glavni dio rada)**

 - Teoretske osnove na kojima se temelji izrada ZR

 - Opis postupka, materijala i sredstava pri izradi ZR

1. **Zaključak**
2. **Prilog odgovarajuće dokumentacije** (svaki prilog označen brojem kojim je naveden u tekstu)
3. **Popis stručne literature** (koja je korištena za izradu rada)

**OBRANA ZAVRŠNOG RADA** je usmeni ispit tijekom kojeg učenik obrazlaže postupke pri izradi i opisu ZR i dokazuje samostalnost izrade ZR

**KONAČNU OCJENU ZR** donosi Povjerenstvo, a ona proizlazi iz

* ocjene iz Izradbe ZR
* ocjene iz Obrane ZR
* općeg uspjeha iz Izradbe i Obrane ZR

FORMALNI ZAHTJEVI TEKSTA

Stranice obrade teme numeriraju se arapskim brojevima i taj dio ZR mora imati najmanje 15 stranica.

Veličina papira A4, veličina slova: font 12 Times New Roman ili Arial 12 pt

Naslovi poglavlja mogu se istaknuti većim fontom (14pt). Svako poglavlje započinje na novoj stranici.

Prored: 1,5 redak *( Kako podesiti? Otvori na alatnoj traci Worda: Oblikovanje - odlomak – uvlake i razmaci – prored: 1,5 redak)*

Margine: lijeva, gore i dolje 3 cm, desna 2 cm ( *izgled stranice – margine*)

Slike i skice mogu se umetati u tekst. Ispod slike označiti redni broj slike i naziv.

( pr.: slika 1 *Iskoristivost…..)*

Obavezno napisati brojeve stranica kroz cijeli rad ( od Uvoda do zaključka).

Uvez rada: spiralni